Landås skole (Bergen)

Landås skole er en kommunal barneskole på Landås i Årstad bydel i Bergen.

Den opprinnelige skolebygningen åpnet i 1957. Skolen ble stengt 15. november 2011 fordi Arbeidstilsynet hadde avdekket omfattende fukt- og råteskader som kommunen ikke hadde klart å fjerne. Elevene ble da busset til andre skoler ut skoleåret, og fra skolestart høsten 2012 flyttet Landås skole midlertidig inn i Ulriken avlastningsskole (nedlagte Ulriken skoles lokaler på nabotomten til Landås skole, Ulriken skole åpnet i august 1959 under navnet «Framhaldsskolen på Landås») i påvente av at Landås skoles bygningsmasse skulle rives, og en ny skole for 450 elever bygges på samme tomt.

Allerede i 1991 varslet rektor Kåre Villanger om skolens inneklima som påvirket både lærere og elever, og at noen utviklet astma kort tid etter skolestart. NRK Brennpunkt laget dokumentaren «Det er noe i luften» om saken.

14. september 2016 var det offisiell åpning av nye Landås skole.

Det historiske arkivet etter Landås skole er oppbevart ved Bergen byarkiv.

Nye Landås skole består av 7 baser (en til hvert trinn), pluss en base til barn med utviklingsproblemer. Skolen eies og drives privat.

Referanser

Barneskoler i Bergen
Årstad
Eystein Michalsen